Keisarillisen Suomen Senaatin päätös Suomen Villateollisuuden-Keskuskomiteasta
1917
N:o 5
</div>

S U O M E N

SUURIRUHTINAANMAAN

ASETUSKOKOELMA.



Keisarillisen Suomen Senaatin päätös

helmikuun 1 p:ltä 1917

Suomen Villateollisuuden-Keskuskomiteasta.



 Keisarilliselle Suomen Senaatille Armossa annetun vallan nojalla on Keisarillinen Senaatti vahvistanut seuraavat Suomen Villateollisuuden-Keskuskomiteaa koskevat säännöt.

1 §.

Villakankaiden hankkimista Suomen väestön tarpeeksi tarkoittavien toimenpiteiden yhtenäistyttämistä ja raakavillavarastojen mahdollisimman tarkoituksenmukaista käyttämistä varten perustetaan villateollisuuden edustajista erityinen komitea, jonka nimeksi tulee ”Suomen Villateollisuuden-Keskuskomitea”.

2 §.

Ollen villateollisuuden yhdistyneitten edustajain järjestönä Suomessa, noudattaa Keskuskomitea toiminnassaan niitä ohjeita, joita Keisarillisen Suomen Senaatin asettama valiokunta elintarpeiden kallistumisen vastustamiseksi sekä Kauppa- ja Teollisuustoimituskunta antavat.

3 §.

Suomen Villateollisuuden-Keskuskomitean tulee:
1) jakaa villakankaita valmistavien tehtaiden kesken niiden kankaiden valmistusta koskevat tilaukset, joille on säädetty rajahinnat;
2) avustaa tehtaita villan ja muiden niiden tarvitsemien tuotteiden hankinnassa Keisarikunnasta ja ulkomailta;
3) valvoa, että villakankaat, joille on säädetty rajahinnat, laatunsa puolesta vastaavat vahvistettuja malleja, että niitä valmistetaan maan tarpeeseen katsoen riittävä määrä ja että niitä myytäessä ei ylitetä säädettyjä hintoja;
4) valvoa, että tehtaat eivät saa määrätä sellaisille villakankaille, joille ei ole säädetty rajahintoja, kankaiden valmistusarvoa korkeampaa hintaa, normaalisuuruinen voitto siihen luettuna, ja etteivät tukku- eivätkä vähittäiskauppiaat saa myydessä lisätä tehtaanhintaan suurempaa prosenttia, kuin heidän hyväkseen on säädetty;
5) valvoa Suomen villateollisuuden etuja valtion laitoksissa.

4 §.

Keskuskomitean tulee hankkia tarkat tiedot tehtaitten hallussa olevista villavarastoista sekä tehtaitten valmistamien villakankaiden määrästä. Nämä tiedot toimittaa Komitea määräajoittain Kauppa- ja Teollisuustoimituskunnalle.

5 §.

Suomen Villateollisuuden-Keskuskomitealla on oikeus:
1) vaatia kaikilta villateollisuusyrityksiltä tarvitsemiansa tietoja sekä tarkistaa nämä tiedot tehdas- ja liikekirjain mukaan;
2) tarkastuttaa valtuutettujensa kautta villakankaita valmistavia tehtaita ja sanottujen kankaiden kauppaa harjoittavia liikkeitä, ja
3) antaa tehtaille ohjeita sellaisten villakankaiden valmistamisesta, joille on säädetty rajahinnat.

6 §.

Jos havaitaan väärinkäytöksiä villakankaiden valmistuksessa tai niiden kaupassa on Keskuskomitean tehtävä huomatuista väärinkäytöksistä esitys Kauppa- ja Teollisuustoimituskunnalle, jotta voitaisiin saattaa syylliset edesvastuuseen ja pyytää Kenraalikuvernööriä sulkemaan sodan ajaksi asianomainen teollisuuslaitos tai kauppaliike.

7 §.

Keskuskomitean kokoonpano ja sen toiminta määrätään ohjesäännöllä, jonka Komitea laattii ja Keisarillisen Suomen Senaatin asettama Valiokunta elintarpeiden kallistumisen vastustamiseksi vahvistaa.

8 §.

Keskuskomitealla ja sen valtuutetuilla on oikeus aina tarpeen tullen kääntyä asianomaisten viranomaisten puoleen, jotka ovat velvolliset antamaan sille laillista virka-apua.

Helsingissä, helmikuun 1 p:nä 1917.

Kauppa- ja Teollisuustoimituskunnan v. t. Päällikkö,

Senaattori, Kenraalimajuri von Kothen.

Väinö Kahilainen.

</div>

Katso myös
 Keisarillisen Suomen Senaatin päätös villakankaiden kaupasta
 Keisarillisen Suomen Senaatin päätös Suomen Tulitikkuteollisuuden-Keskuskomiteasta
 Suomen Senaatin päätös rajahintain tiedoksisaattamisesta ja noudattamisesta

Senaatin päätökset 1917